Star Wars Episode II: Klonene angriper

Star Wars Episode II: Klonene angriper (orig:Star Wars: Episode II — Attack of the Clones) er en amerikansk science fiction og eventyrfilm fra 2002, regissert av George Lucas. Den er den femte av Star Wars-filmene, men det andre avsnittet i selve sagaen. Handlingen foregår ti år etter Den skjulte trussel. Anakin Skywalker er i slutten av tenårene og har blitt en jediridder. Men han er fremdeles umoden og har mye å lære. Politisk har galaksen gjennomgått store forandringer og til slutt bryter det ut krig. De ledende rollene spilles av Ewan McGregor, Natalie Portman og Hayden Christensen, mens sentrale biroller spilles av Ian McDiarmid, Samuel L. Jackson, Christopher Lee, Anthony Daniels og Frank Oz. 

Klonene angriper ble ikke like populær som Den skjulte trussel, men ble bedre mottatt av kritikerne. Den ble etterfulgt av Star Wars Episode III: Sithene tar hevn, som tar opp handlingen like etter Klonene angriper.

Handling 
Omtrent ti år har gått siden Anakin ble oppdaget av de to jediridderne Qui-Gon Jinn og Obi-Wan Kenobi på planeten Tatooine. En fraksjon av politiske separatister, ledet av grev Dooku, prøver å bli kvitt senator Padmé Amidala som representerer planeten Naboo i Den Galaktiske Republikk. Hun søker hjelp hos kansler Palpatin som lover å ta seg av saken. Tidligere elev Obi-Wan Kenobi har nå blitt lærer og trener opp den unge og lovende jedi-ridderen Anakin Skywalker. Unge Skywalker er mentalt sterk, men også utålmodig og arrogant. Sammen får de i oppgave å beskytte unge Padmé, som Anakin etterhvert innleder et romantisk forhold til. Et mordforsøk på Padmé leder Obi-Wan til en ukjent planet kalt Kamino. Der får han vite eksistensen av en svær klonehær som er under utvikling. Samtidig forverres ting i galaksen og omsider må Anakin og Obi-Wan ta en aktiv del i den avgjørende kampen for republikken. Det første slaget står på planeten Geonosis, deretter på Coruscant.

Om filmen

Økonomi og popularitet 
Klonene angriper ble meget populær og innbragte $649 millioner på verdensbasis, hvorav drøyt $310 i USA, $78 millioner i Japan, $58 millioner i Storbritannia, $34 millioner i Tyskland og  $2,6 millioner i Norge. Den ble den fjerde mest innbringende filmen på verdensbasis i 2002 og den tredje mest innbringende i USA. Til tross for dette endte den i USA opp som den minst innbringende filmen i den originale Star Wars-sagaen. Inflasjonsjustert så ble dens forgjenger den nest mest innbringende, mens den første filmen fra 1977 ligger helt øverst.

Produksjonskostandene var på ca 115 millioner dollar.

Anmelderne 
Filmen ble forholdsvis godt mottatt av kritikerne, noe som gjenspeiles at den har fått 65 % på Rotten Tomatoes. Den amerikanske toppkritikeren Roger Ebert gav den 2 av 4 stjerner.

P3s Filmpolitiet gav den terningkast fire, VG og Aftenposten tre og Dagbladet og Dagsavisen to.

Priser 
John Williams ble tildelt to priser for musikken ved BMI Film & TV Awards og GoldSpirit Awards. Filmen ble ellers nominert til en Oscar i klassen beste visuelle effekter. .

Bakgrunn: Klonekrigene 

Klonekrigene (også kjent som Klonekrigen) er en serie fiktive, intergalaktiske kriger i Star Wars-sagaen. Konflikten ble først nevnt i Star Wars Episode IV: Et nytt håp (1977), men ses ikke før episode 2 og 3 i sagaen, Klonene angriper (2002) og Sithene tar hevn (2005). 

De animerte microseriene Clone Wars (2003–2005) og The Clone Wars (2008) omhandler mesteparten av denne konflikten.

Roller 
 Hayden Christensen som Anakin Skywalker: Obi-Wans begavede lærling. 
 Ewan McGregor som Obi-Wan Kenobi: En Jedimester og mentor for sin lærling, Anakin Skywalker, som etterforsker mordforsøket på Padmé hvilket leder ham til efterforskningen av Klonhæren.
 Natalie Portman som Senator Padmé Amidala: Før dette dronning av Naboo, som nylig har blitt valgt til planetens senator.
 Ian McDiarmid som Overkansler Palpatine: En før dette Galaktisk senator fra Naboo, som erklærer unntakstilstand når Klonkrigen bryter ut.
 Christopher Lee som Grev Dooku: En tidligere Jedimester som nå er leder for separatistene som Darth Tyranus, og en misstenkt i Obi-Wan's etterforskning.
 Samuel L. Jackson som Mace Windu: En Jedimester og medlem av Jedirådet, som varsomt holder øye med det Galaktiske senats politikere.
 Temuera Morrison som Jango Fett: En dusørjeger som gav sitt DNA slik at det kunne anvendes av kloningsanleggene på Kamino for at skape klonhæren. I tillegg har han fått laget en uforandret klone av seg selv som sin søn — Boba Fett (spilt av Daniel Logan).
 Frank Oz som stemmen till Yoda: Jediernes stormester. Utover å sitte i Jedirådet, underviser han de unge Jedilærlingene.
 Anthony Daniels som C-3PO: En snakkende doide med gullfarge.
 Kenny Baker som R2-D2: En droide som ruller på hjul.
Leeanna Walsman som Zam Wesell: En dusørjeger og Jango Fetts partner, som får til oppdrag at snikmyrde Padmé. Hun fremstår med menneskelig utseende, men er i virkeligheten en "formskifter".
 Silas Carson som Nute Gunray og Ki-Adi-Mundi: Gunray er Handelsføderasjonens visekonge, som forsøker å snikmyrde Padmé som hevn for noe som skjedde på Naboo. Ki-Adi-Mundi er en Jedimester og medlem av Jedirådet.
 Ahmed Best som Jar Jar Binks: En Gunganer som Padmé utpeker som representant for Naboo.
 Jimmy Smits som Bail Organa: Senator fra Alderaan.
 Oliver Ford Davies som Sio Bibble: Guvernør på Naboo.
 Andy Secombe som Watto: Anakins tidligere slaveeier på Tatooine.
 Pernilla August som Shmi Skywalker: Anakins mor.
 Joel Edgerton som Owen Lars: Anakins stebror på Tatooine.
Rose Byrne som Dormé: Tjenerinne til Padmé.

Referanser

Eksterne lenker 
 
 

Klonene angriper
Science fiction-filmer fra USA
Actionfilmer fra USA
Fantasyfilmer fra USA
Eventyrfilmer fra USA
Filmer fra 2002
Filmer regissert av George Lucas
Engelskspråklige filmer
Filmer lagt til verdensrommet
Filmer om parapsykologiske fenomener
Filmer lagt til oppdiktede planeter
Oppfølgerfilmer